Aianduse ja aiakujunduse blogi tegijatele.
#000000
Aiaidee on aianduse ja aiakujunduse blogi isetegijatele. Ideed, nõuanded ja õpetused Sinu aia kujundamiseks professionaalselt aiakujundajalt.
#000001
Päev pildis – oktoobri viimane nädal aias.
#000002
Korralik öökülm pole endiselt minu aeda jõudnud
#000003
...ja tuleb tõdeda, et oktoobri viimasel nädalal näeb aed välja peaaegu samasugune nagu eelmiselgi nädalal. Lehti muudkui pudeneb ja puud on veidi rohkem raagus, kuid astrid õitsevad ennastunustavalt ja värvi on samuti veel aias piisavalt.
#000004
Aiatööde tegemiseks on aga üsna viimane hetk, sest kunagi ei või teada, millal see külm ja lumi meid ootamatult tabada võib. Mida mina olen teinud oma suurte püsilillepeenardega sügiseti? Need peenrad,mis ei ole kaetud puukooremultšiga on hea veel viimastest umbrohtudest puhtaks rohida, kuid jätta puutumata need taimed, mis on piisavalt puitunud, et püsida ilusad veidi soodsamate ilmaolude korral nii hilissügisel kui ka talv algul. Kõrrelised, madalad astrid, kukeharjad, erinevad pinnakattetaimed, helmikpöörised ... ja oi – neid on palju. Mina olen valiku tegemisel otsustanud selle järgi, et millistel taimedel püsivad puhmikud ja lehed ilusti vormis, need saavad jääda. Kui ei tule vaheldumisi märga lund, lörtsi ja tuuleiile siis püsivad paljud püsililled peenras kaua ilusatena veel hilissügisel ja isegi talvel õhukese lumekorra all.
#000005
Kui püsilillede pealseid ära ei lõika, siis on ilma lumeta külmaga nendest abi taimede paremal talvitumisel. Ülejäänud taimedele olen sügisel vedanud peale õhukese kihi kompostmulda. Nii saab kaks kärbest ühe hoobiga – peenardele korralikuma välimuse ja vajaliku lisa huumuskihti samuti peenardele veetud. Koltunud ja koledad püsikulehed olen jätnud sinnasamasse peenrasse mullakihi alla.
#000006
Enamus kõrrelisi on väga ilusad just hilissügisel. Seda seni, kuni märjad vihmad ja lumi neid maadligi surub. Paju erinevad liigid ja sordid on minu aias ühed hilisemad lehelangetajad. Kui muud puud ja põõsad on juba paljad, siis paju veel praegu üleni lehes.
#000007
Tere! Minu nimi on Evely Karvak ja ma olen aiakujundaja. Loodan, et leiad minu lehelt palju kasulikku ja inspireerivat.
#000010
Kuidas või millest alustada aiakujundust...
#000015